2. ลักษณะการประกอบธุรกิจ

1.  ประวัติความเป็นมา

บริษัท ชาญอิสสระ ดีเวล็อปเมนท์ จำกัด (มหาชน) (“บริษัท”) ก่อตั้งขึ้นเมื่อวันที่ 22 ธันวาคม
2532 ด้วยทุนจดทะเบียนเริ่มแรก 20 ล้านบาท
โดยมีวัตถุประสงค์ในการประกอบธุรกิจพัฒนาอสังหาริมทรัพย์ในโครงการอาคารสำนักงานและศูนย์การค้า
ในนามชาญอิสสระทาวเวอร์ 2 บนถนนเพชรบุรีตัดใหม่ แขวงบางกะปิ เขตห้วยขวาง
กรุงเทพมหานคร ภายใต้ชื่อบริษัท ซี.ไอ. ดีเวล็อปเมนท์ จำกัด ซึ่งมีบริษัท ซี.ไอ. พร็อพเพอตี้
จำกัด เป็นผู้ถือหุ้นรายใหญ่ ทั้งนี้กลุ่มบริษัท ซี.ไอ. พร็อพเพอตี้
เป็นกลุ่มบริษัทที่มีประสบการณ์ในธุรกิจพัฒนาอสังหาริมทรัพย์มากว่า 17 ปี
เป็นผู้ริเริ่มการพัฒนาโครงการอาคารสำนักงานและศูนย์การค้าให้เช่า
ในนามโครงการชาญอิสสระทาวเวอร์ บนถนนพระราม 4 โครงการอาคารชุดพักอาศัย
(Condominium) ประเภท เรสซิเดนเชียลคอนโดมิเนียม อพาร์ทเมนท์คอนโดมิเนียม
รีสอร์ทคอนโดมิเนียม อันได้แก่ โครงการชะอำบีชคลับ โครงการจินดารักษ์วิลลา
โครงการบ้านสวนเพชร และโครงการชาญอิสสระซิตี้โฮม นอกจากนี้ยังพัฒนาทาวน์เฮ้าส์
และบ้านเดี่ยวเช่น โครงการชาญอิสสระพาร์คโฮม โครงการบ้านสวนอิสสระ
และยังมีโครงการนิคมอุตสาหกรรมลาดกระบังเฟสที่ 3
ซึ่งเป็นนิคมแห่งแรกที่บริหารโครงการโดยภาคเอกชนอีกด้วย

บริษัท ซี.ไอ. ดีเวล็อปเมนท์ จำกัด ได้เปลี่ยนชื่อเป็นบริษัท ซี.ไอ.เอ็ม. ดีเวล็อปเมนท์ จำกัด
และได้เพิ่มทุนจดทะเบียนเป็น 50 ล้านบาทเมื่อวันที่ 30 มีนาคม 2533
โดยบริษัทได้มีผู้ร่วมทุนจากต่างประเทศ คือ บริษัท มารูเบนิ คอร์ปอเรชั่น จำกัด จากประเทศญี่ปุ่น
ซึ่งเป็นผู้ประกอบธุรกิจแบบ Conglomerate เข้าถือหุ้นในสัดส่วนร้อยละ 40
ก่อนที่บริษัทจะเพิ่มทุนจดทะเบียนเป็น 500 ล้านบาทเมื่อวันที่ 28 กันยายน 2537 และ 800
ล้านบาทเมื่อวันที่ 24 เมษายน 2543

บริษัทมีการเปลี่ยนแปลงและพัฒนาการที่สำคัญในรอบ 5 ปีที่ผ่านมา ดังนี้

+-----------+----------------------------------------------------------+
| ปี         | เหตุการณ์ที่สำคัญ                                             |
+-----------+----------------------------------------------------------+
| มิถุนายน    | -   หลังจากเกิดวิกฤตเศรษฐกิจในปี 2540                         |
| 2543      |     บริษัทได้เจรจาเพื่อปรับโครงสร้างหนี้กับเจ้าหนี้สถาบันการเงินรายหนึ่ง  |
|           |     ซึ่งต่อมาภายหลังสถาบันการเงินแห่งนั้นได้ถูกโอนเข้ามารวมเป็นธนาคาร |
|           |     ไทยธนาคาร จำกัด (มหาชน) (“ไทยธนาคาร”)                 |
|           |                                                          |
|           | -   บริษัทสามารถเซ็นสัญญาปรับโครงสร้างหนี้กับไทยธนาคารแล้วเสร็จในปี  |
|           |     2543 โดยบริษัทได้โอนห้องชุดอาคารชาญอิสสระ 2 จำนวน 192 ยูนิต  |
|           |     เพื่อชำระหนี้ไทยธนาคารบางส่วน                             |
|           |     ทั้งนี้บริษัทสามารถ                                        |
|           | ใช้สิทธิซื้อคืนห้องชุดหลักประกันก่อนบุคคลอื่นหรือจัดหาบุคคลภายนอกมาซื้อคืนได้ |
|           |     ภายในระยะเวลา 3 ปีนับแต่วันโอนกรรมสิทธิ                    |
|           |     โดยบริษัทมีสิทธิทยอยซื้อคืนและตกลงซื้อคืน                       |
|           | ห้องชุดหลักประกันในราคาที่ไทยธนาคารรับโอนเพื่อชำระหนี้พร้อมด้วยดอกเบี้ย |
|           |     MLR                                                  |
+-----------+----------------------------------------------------------+
| มิถุนายน    | -   บริษัท มารูเบนิ คอร์ปอเรชั่น จำกัด                           |
| 2545      |     ในฐานะเป็นผู้ร่วมทุนได้ขายหุ้นทั้งหมดในสัดส่วนร้อยละ 40 ให้กับบริษัท  |
|           |     ซี.ไอ. พร็อพเพอตี้ จำกัด                                  |
|           |                                                          |
|           | -   บริษัทได้แปรสภาพบริษัทจากบริษัทจำกัดเป็นบริษัทมหาชน             |
|           |     และเปลี่ยนชื่อจากบริษัท ซี.ไอ.เอ็ม. ดีเวล็อปเมนท์ จำกัด เป็นบริษัท  |
|           |     ซี.ไอ. ดีเวล็อปเมนท์ จำกัด (มหาชน)                        |
+-----------+----------------------------------------------------------+

+-----------+----------------------------------------------------------+---+
| ปี         | เหตุการณ์ที่สำคัญ                                             |   |
+-----------+----------------------------------------------------------+---+
| กันยายน    | -   บริษัทได้ทำการลดทุนจดทะเบียนชำระแล้วจำนวน 360 ล้านบาท จาก   |   |
| 2545      |     800 ล้านบาท เป็น 440 ล้านบาท เพื่อล้างขาดทุนสะสมของบริษัท     |   |
|           |                                                          |   |
|           | -   บริษัทได้เข้าลงทุนในบริษัท อินเตอร์เนชันแนล รีซอร์ท ดีเวลลอปเมนท์  |   |
|           |     จำกัด จำนวน 3,460,369 หุ้น มูลค่าหุ้นละ 53.00 บาท           |   |
|           |     เป็นเงินทั้งสิ้น 183.4 ล้านบาท คิดเป็นประมาณร้อยละ 16.03       |   |
|           |     ทั้งนี้เนื่องจากบริษัท อินเตอร์เนชั่นแนล รีซอร์ท ดีเวลลอปเมนท์ จำกัด  |   |
|           |     มีที่ดินรอการพัฒนา 1,400 ไร่อยู่ใกล้กับสนามสุวรรณภูมิ             |   |
|           |     บร                                                   |   |
|           | ิษัทเห็นว่าที่ดินผืนนี้เป็นที่ดินที่มีศักยภาพในการพัฒนาหลังจากสนามบินสร้างเสร็จ |   |
|           |                                                          |   |
|           |    โดยบริษัทคาดหวังว่าบริษัทจะเป็นผู้บริหารโครงการบนที่ดินแห่งนี้ในอนาคต |   |
+-----------+----------------------------------------------------------+---+
| กันยายน    | -   บริษัทได้เปลี่ยนชื่อจากบริษัท ซี.ไอ. ดีเวล็อปเมนท์ จำกัด (มหาชน)   |   |
| 2545      |     เป็นบริษัท ชาญอิสสระ ดีเวล็อปเมนท์ จำกัด (มหาชน)             |   |
|           |                                                          |   |
|           | -   บริษัทได้มีมติเพิ่มทุนจดทะเบียนอีก 160 ล้านบาท                  |   |
|           |     เสนอขายแก่ประชาชนทั่วไปและกรรมการและพนักงานของบริษัทจำนวน  |   |
|           |     32 ล้านหุ้น                                             |   |
|           |                                                          |   |
|           |  ภายหลังการเสนอขายหุ้นในครั้งนี้บริษัทจะมีทุนจดทะเบียนและเรียกชำระแล้ว |   |
|           |     600 ล้านบาท                                           |   |
|           |     โดยนำเงินที่ได้จ                                         |   |
|           | ากการเพิ่มทุนครั้งนี้จะใช้เพื่อรองรับการลงทุนในโครงการในอนาคตของบริษัท |   |
+-----------+----------------------------------------------------------+---+
| ธันวาคม    | -   บริษัทได้เ                                              |   |
| 2545      | สนอขายหุ้นสามัญเพิ่มทุนแก่ประชาชนทั่วไปและกรรมการและพนักงานของบริษัท |   |
|           |     จำนวน 32 ล้านหุ้น                                       |   |
|           |     และเข้าจดทะเบียนในตลาดหลักทรัพย์แห่งประเทศไทย              |   |
|           |                                                          |   |
|           | -   บริษัทได้เข้าลงทุนในบริษัท ชาญอิสสระ เรสซิเดนซ์ จำกัด จำนวน     |   |
|           |     6,000 หุ้น มูลค่าหุ้นละ 100.00 บาท เป็นเงินทั้งสิ้น 60,000 บาท   |   |
|           |     คิดเป็นประมาณร้อยละ 60 โดยบริษัทชาญอิสสระ เรสซิเดนซ์ จำกัด    |   |
|           |     จะทำการเพิ่มทุนเพื่อพัฒนาที่ดินบริเวณแหลมพันวา จังหวัดภูเก็ต        |   |
|           |     โดยการจัดสรรเป็นที่ดินและบ้านพักตากอากาศ เพื่อขาย             |   |
+-----------+----------------------------------------------------------+---+

1.  ภาพรวมการประกอบธุรกิจของบริษัท

บริษัทดำเนินธุรกิจใน 3 ลักษณะ คือ

1.  ให้เช่าหรือขายอาคารสำนักงานและศูนย์การค้า

2.  รับบริหารอาคารสำนักงานและโครงการอสังหาริมทรัพย์

3.  พัฒนาธุรกิจจัดสรรบ้านและที่ดินเพื่อขาย
    โดยพิจารณาที่ดินอยู่ในทำเลที่เหมาะสมและดำเนินการพัฒนาด้านสาธารณูปโภค
    จัดสรรที่ดินออกเป็นแปลงย่อย ๆ และสร้างบ้านบนที่ดินดังกล่าว

ปัจจุบันบริษัทดำเนินธุรกิจให้เช่าหรือขายอาคารสำนักงานและศูนย์การค้า
รับบริหารโครงการอสังหาริมทรัพย์
และพัฒนาอสังหาริมทรัพย์ในด้านธุรกิจจัดสรรบ้านและที่ดินเพื่อขาย

โครงสร้างกลุ่มบริษัท

15.997 % 60 %

1.  โครงสร้างรายได้

โครงสร้างรายได้ของบริษัทสามารถจำแนกได้ออกเป็น 2 ส่วนหลัก ๆ ดังนี้

หน่วย: ล้านบาท

[TABLE]

2.  เป้าหมายการดำเนินธุรกิจ

บริษัทยังคงเน้นการรักษาระดับคุณภาพของอาคารสำนักงานและคุณภาพของบริการ
ซึ่งบริษัทถือว่าเป็นปัจจัยในความสำเร็จของบริษัทที่ผ่านมา
ทั้งนี้บริษัทมีเป้าหมายที่จะพัฒนาธุรกิจในโครงการบ้านพักอาศัยมากขึ้น
เนื่องจากบริษัทเล็งเห็นความต้องการของอสังหาริมทรัพย์โดยเฉพาะที่พักอาศัยมีแนวโน้มเติบโตอย่างต่อเนื่อง
ประกอบกับการทำโครงการบ้านพักอาศัยจะมีความเสี่ยงน้อยกว่าการสร้างอาคารสูง
เนื่องจากสามารถดำเนินการได้เร็วและใช้เวลาในการสร้างน้อยกว่าอาคารสำนักงาน
ทำให้มีความเสี่ยงน้อยกว่าในภาวะที่เศรษฐกิจยังมีความผันผวน นอกจากนี้
บริษัทยังมีเป้าหมายในการพัฒนา Distress Property มากขึ้น โดยเฉพาะ Distress
Property ที่มีราคาไม่แพงและอยู่ในทำเลที่ดี